ফেঞ্চুগঞ্জ (সিলেট) প্রতিনিধিফেঞ্চুগঞ্জে পুলিশের বিরুদ্ধে আসামি ধরতে গিয়ে যুবদল নেতার বাড়িতে লুটপাট ও ভাংচুরের অভিযোগ পাওয়া গেছে। দায়েরকৃত ওই মামলাকে মিথ্যা এবং রাজনৈতিক উদ্দেশ্যপ্রণোদিত বলে দাবি করছে ওই যুবদল নেতার পরিবার। এদিকে লুটপাটের বিষয়টি অস্বীকার করেছে ফেঞ্চুগঞ্জ থানা পুলিশ।পারিবারিক সূত্রে জানা যায়,  বুধবার রাত ১টায় ফেঞ্চুগঞ্জ উপজেলার নিজ ছত্তিশ গ্রামে উপজেলা যুবদলের সহসভাপতি আবদুস সালাম জুয়েলের বাড়িতে ফেঞ্চুগঞ্জ থানার এসআই আজাদের নেতৃত্বে একদল পুলিশ অভিযান চালায়। এ সময় পুলিশের সঙ্গে আরও শদুয়েক লোকের উপস্থিতি ছিল বলে প্রত্যক্ষদর্শীরা জানান। ঘরের দরজা না খোলায় পুলিশ পেছনের রান্নাঘরের টিন দিয়ে আটকানো একটি অংশ লাথি মেরে খুলে ভেতরে প্রবেশ করে। এ সময় তারা ঘরের বিভিন্ন কক্ষ তছনছ এবং ৫ ভরি স্বর্ণালঙ্কার, ৪৩ হাজার টাকা, ৫০০ ইউএস ডলার, ১০০ পাউন্ড এবং জরুরি দলিলপত্রসহ ৩ লক্ষাধিক টাকার মালামাল লুট করে নিয়ে  যায়। রাত ১টা থেকে ভোর ৪টা পর্যন্ত পুলিশের উপস্থিতিতে এ লুটপাট চলে বলে জুয়েলের স্ত্রী লিজা সুলতানা জানান। পুলিশ এ সময় আবদুস সালাম জুয়েল ও তার ছোট ভাই জাতীয় পার্টির নেতা কালাম রাজা সাহেলকে গ্রেফতার করে ফেঞ্চুগঞ্জ থানায় নিয়ে আসে। এসআই আজাদ জানান, একটি চাঁদাবাজি মামলার অভিযোগে আবদুস সালাম জুয়েল ও কালাম রাজা সাহেলকে গ্রেফতার করা করা হয়েছে। লুটপাট ও ভাংচুরের ঘটনাকে অস্বীকার করেছেন এসআই আজাদ। এদিকে মামলার বাদী ফেঞ্চুগঞ্জ উপজেলা ছাত্রলীগের যুগ্ম সাধারণ সম্পাদক মাহফুজুর রহমান জাহাঙ্গীর জানান, আমি আরও ৩  জনের সঙ্গে মাইজগাঁও রেলওয়ে স্টেশনের প্রবাসী স্টুেরেন্টের পূর্বপাশে ২০০৪ সালে দুই প্লটে ৯৫ শতক জমিকৃষি লিজ নেই। অপর ৩ জন হলেন সিলেট জেলা ছাত্রলীগ নেতা জয়নাল আবেদীন খান, উপজেলা ছাত্রলীগ সভাপতি আশফাকুল ইসলাম সাব্বির ও সাধারণ সম্পাদক আবদুল আওয়াল কয়েছ। জাহাঙ্গীর জানান, ওই জমি জুয়েলের বাড়ির পাশে হওয়ায় জুয়েল ও আরও কয়েকজন ২ জানুয়ারি আমার কাছে ১০ লাখ টাকা চাঁদা দাবি করায় আমি ফেঞ্চুগঞ্জ থানায় মামলা করি।তবে চাঁদাবাজি মামলাকে মিথ্যা ও রাজনৈতিক প্রতিহিংসা বলে দাবি করছে জুয়েলের পরিবার।http://www.amardeshonline.com/pages/details/2011/01/07/61910